ചരിത്രം കുറിച്ച് നമീബിയ അയര്ലന്ഡിനെ തകര്ത്ത് ട്വന്റി20 ലോകകപ്പ് സൂപ്പര് 12ല് ടെസ്റ്റ് യോഗ്യതയുള്ള ഒരു രാജ്യത്തിനെതിരെയുള്ള നമീബിയയുടെ ആദ്യ ജയമാണിത് ഷാര്ജ : അയര്ലന്ഡിനെ എട്ടു വിക്കറ്റിന് കീഴടക്കി ഐസിസി ട്വന്റി20 ലോകകപ്പ് ക്രിക്കറ്റിന്റെ സൂപ്പര് 12ല് സ്ഥാനമുറപ്പിച്ച് നമീബിയ. അയര്ലന്ഡ് ഉയര്ത്തിയ 126 റണ്സ് വിജയലക്ഷ്യം പിന്തുടര്ന്ന നമീബിയ ഒമ്ബത് പന്തുകള് ബാക്കി നില്ക്കേ വിജയത്തിലെത്തി. ഗ്രൂപ്പ് എയില് നിന്ന് സൂപ്പര് 12ല് പ്രവേശിക്കുന്ന രണ്ടാമത്തെ ടീമായി നമീബിയ. ടെസ്റ്റ് യോഗ്യതയുള്ള ഒരു രാജ്യത്തിനെതിരെയുള്ള നമീബിയയുടെ ആദ്യ ജയമാണിത്. ശ്രീലങ്ക ഈ ഗ്രൂപ്പില് നിന്ന് നേരത്തെ യോഗ്യത നേടിയിരുന്നു. ഗ്രൂപ്പിലെ ആദ്യ മത്സരത്തില് ശ്രീലങ്കയോട് പരാജയപ്പെട്ടശേഷമാണ് നമീബിയയുടെ തിരിച്ചുവരവ്. നെതര്ലന്ഡ്സിനെയും അയര്ലന്ഡിനെയും തോല്പിച്ചാണ് നമീബിയ ചരിത്ര നേട്ടം കുറിച്ചത്. നിര്ണായക മത്സരത്തില് ടോസ് നേടി ബാറ്റിംഗിറങ്ങിയ അയര്ലന്ഡിന് മികച്ച തുടക്കം ലഭിച്ചെങ്കിലും മുതലാക്കാനാവാതെ പോയി. ഐറിഷ് നിരയില് പോള് സ്റ്റിര്ലിംഗ്38, കെവിന് ഒബ്രിയന്25, ക്യാപ്റ്റന് ആന്ഡ്രു ബാല്ബിര്നി21 എന്നിവര് മാത്രമാണ് രണ്ടക്കം കണ്ടത്. നമീബിയയ്ക്ക് വേണ്ടി ജാന് ഫ്രൈലിംഗ് മൂന്നു വിക്കറ്റ് നേടി തിളങ്ങി. അര്ധ സെഞ്ചുറി നേടി പുറത്താകാതെ നിന്ന ക്യാപ്റ്റന് ജെര്ഹാര്ഡ് എറാസ്മസാണ് നമീബിയയുടെ വിജയം എളുപ്പമാക്കിയത്. 49 പന്തുകള് നേരിട്ട ജെര്ഹാര്ഡ് ഒരു സിക്സും മൂന്ന് ഫോറുമടക്കം 53 റണ്സെടുത്തു. ഡേവിഡ് വൈസ് 14 പന്തില് നിന്ന് രണ്ടു സിക്സും ഒരു ഫോറുമടക്കം 28 റണ്സോടെ പുറത്താകാതെ നിന്നു. ഓപ്പണര്മാരായ ക്രെയ്ഗ് വില്യംസ് 16 പന്തില് 15 റണ്സ്, സെയ്ന് ഗ്രീന് 32 പന്തില് 24 റണ്സ് എന്നിവരുടെ വിക്കറ്റുകളാണ് നമീബിയക്ക് നഷ്ടമായത്.